Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCI. törvényhez
Paragraph Index: 2370

1. Az Szja tv. 1. számú melléklete 2.7. alpontjának felvezetõ rendelkezése a következõk szerint módosul, és egyidejûleg a 2.7. alpont d) pontja helyébe a következõ rendelkezés lép: „2.7. a munkáltató által lakáscélú felhasználásra a munkavállalónak hitelintézet útján, annak igazolása alapján nyújtott, vissza nem térítendõ támogatás (ideértve a munkáltató által lakáscélú felhasználásra nyújtott kölcsön elengedett összegét is) a vételár vagy a teljes építési költség 30 százalékáig, de több munkáltató esetén is az utolsó folyósítástól számított 5 évenként legfeljebb 750 ezer forintig terjedõ összegben, feltéve, hogy a lakás nem haladja meg a lakáscélú állami támogatásokról szóló kormányrendeletben meghatározott méltányolható lakásigényt; a hitelintézet az adóévben a közvetítésével nyújtott támogatásról a kifizetõre, a munkáltató a kölcsön általa elengedett összegérõl a munkáltatóra az adózás rendjérõl szóló törvényben elõírt határidõig adatot szolgáltat az állami adóhatóságnak; lakáscélú felhasználás:” „d) a lakáscélú állami támogatásokról szóló kormányrendelet szerint meghatározott korszerûsítés.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes